b"\n_START_ARTICLE_\nDiego Maci\xc3\xa0 Anton\n_START_SECTION_\nBiografia\n_START_PARAGRAPH_\n\xc3\x89s llicenciat en Ci\xc3\xa8ncies Pol\xc3\xadtiques i Sociologia, a m\xc3\xa9s de Diplomat en Criminologia i Doctor en Sociologia. \xc3\x89s professor titular a la Universitat de M\xc3\xbarcia i des de 2004 professor de personalitat, avaluaci\xc3\xb3 i tractament psicol\xc3\xb2gic de la Universitat Miguel Hern\xc3\xa1ndez d'Elx._NEWLINE_Durant la transici\xc3\xb3 espanyola fou secretari general de la secci\xc3\xb3 alacantina del PSOE, partit en el qual militava des del 1974, per\xc3\xb2 en va dimitir el 1978. \xc3\x80dhuc fou expulsat del partit en 1980, per\xc3\xb2 poc despr\xc3\xa9s es va reincorporar i entr\xc3\xa0 en la pol\xc3\xadtica municipal en ser escollit regidor i tinent d'alcalde d'Elx a les eleccions municipals espanyoles de 1987, ocupant alhora el c\xc3\xa0rrec de diputat provincial fins a 1991. _NEWLINE_Fou elegit diputat a les eleccions a les Corts Valencianes de 1991, on fou president de la Comissi\xc3\xb3 d'Educaci\xc3\xb3 i Cultura. No es present\xc3\xa0 a la reelecci\xc3\xb3 per presentar-se a les eleccions municipals espanyoles de 1995, en les que assol\xc3\xad l'alcaldia d'Elx, c\xc3\xa0rrec que va mantenir fins a 2007. A les eleccions a les Corts Valencianes de 2003 i 2007 fou novament elegit diputat. Fou secretari de la Comissi\xc3\xb3 No Permanent Especial d'Estudi per una possible reforma de l'Estatut d'Autonomia i de consolidaci\xc3\xb3 de l'autogovern (2003-2007) i president de la Comissi\xc3\xb3 de Pol\xc3\xadtica Social i Ocupaci\xc3\xb3 (2007-2011)._NEWLINE_Va presidir el PSPV fins al 2007, anteriorment va dirigir la Comissi\xc3\xb3 Gestora que va regir el partit uns pocs mesos dels 2000 entre la dimissi\xc3\xb3 dels secretaris generals Joan Romero primer i Joan Ignasi Pla despr\xc3\xa9s."